[]

โครงสร้างกรรมการบริษัท

โครงสร้างกรรมการบริษัทฯ ประกอบด้วยคณะกรรมการ 3 ชุด ได้แก่ คณะกรรมการบริษัท
คณะกรรมการบริหาร คณะกรรมการตรวจสอบ

1.  คณะกรรมการบริษัทฯ

ณ วันที่ 31 ธันวาคม 2548 คณะกรรมการบริษัทฯ ประกอบด้วยกรรมการจำนวน 9 คน รายชื่อดังนี้

+-----------------------------------+-----------------------------------+
| รายชื่อ                             | ตำแหน่ง                            |
+===================================+===================================+
| 1.  นายธีระ วิภูชนิน                  | ประธานกรรมการและกรรมการอิสระ       |
+-----------------------------------+-----------------------------------+
| 2.  นายองอาจ ดำรงสกุลวงษ์           | รองประธานกรรมการ                  |
+-----------------------------------+-----------------------------------+
| 3.  นางสาวชุติมา บุษยโภคะ            | กรรมการ                           |
+-----------------------------------+-----------------------------------+
| 4.  นางวัลลภา ทวนนวรัตน์             | กรรมการ                           |
+-----------------------------------+-----------------------------------+
| 5.  นายอวยชัย มติธนวิรุฬห์             | กรรมการ                           |
+-----------------------------------+-----------------------------------+
| 6.  นายคาซูโยชิ ฮิกูชิ                 | กรรมการ                           |
+-----------------------------------+-----------------------------------+
| 7.  นายพรรณพ ชะระไสย์              | ป                                 |
|                                   | ระธานกรรมการตรวจสอบและกรรมการอิสระ |
+-----------------------------------+-----------------------------------+
| 8.  นายสมชาติ ลิมปานุภาพ             | กรรมการตรวจสอบและกรรมการอิสระ      |
+-----------------------------------+-----------------------------------+
| 9.  นายวิบูลย์ สิทธาพร                | กรรมการตรวจสอบและกรรมการอิสระ      |
+-----------------------------------+-----------------------------------+

กรรมการผู้มีอำนาจลงนามแทนบริษัทฯ

กรรมการผู้มีอำนาจลงลายมือชื่อแทนบริษัทฯ คือ นางสาวชุติมา บุษยโภคะ นายองอาจ
ดำรงสกุลวงษ์ นางวัลลภา ทวนนวรัตน์ กรรมการสองในสามคนนี้
ลงลายมือชื่อร่วมกันและประทับตราสำคัญของบริษัทฯ

2. คณะกรรมการบริหาร

ณ วันที่ 31 ธันวาคม 2548 คณะกรรมการบริหารประกอบด้วยกรรมการบริหารจำนวน 3 คน
รายชื่อดังนี้

+-----------------------------------+-----------------------------------+
| รายชื่อ                             | ตำแหน่ง                            |
+===================================+===================================+
| 1.  นายองอาจ ดำรงสกุลวงษ์           | ประธานกรรมการบริหาร                |
+-----------------------------------+-----------------------------------+
| 2.  นางสาวชุติมา บุษยโภคะ            | รองประธานกรรมการบริหาร             |
+-----------------------------------+-----------------------------------+
| 3.  นางวัลลภา ทวนนวรัตน์             | กรรมการบริหาร                      |
+-----------------------------------+-----------------------------------+

3. คณะกรรมการตรวจสอบ

ณ วันที่ 31 ธันวาคม 2548 คณะกรรมการตรวจสอบประกอบด้วยกรรมการตรวจสอบจำนวน 3 คน
รายชื่อดังนี้

+-----------------------------------+-----------------------------------+
| รายชื่อ                             | ตำแหน่ง                            |
+-----------------------------------+-----------------------------------+
| 1.  นายพรรณพ ชะระไสย์              | ป                                 |
|                                   | ระธานกรรมการตรวจสอบและกรรมการอิสระ |
+-----------------------------------+-----------------------------------+
| 2.  นายสมชาติ ลิมปานุภาพ             | กรรมการตรวจสอบและกรรมการอิสระ      |
+-----------------------------------+-----------------------------------+
| 3.  นายวิบูลย์ สิทธาพร                | กรรมการตรวจสอบและกรรมการอิสระ      |
+-----------------------------------+-----------------------------------+

4. คณะผู้บริหาร

ณ วันที่ 31 ธันวาคม 2548 คณะผู้บริหารประกอบด้วยผู้บริหารจำนวน 7 คน รายชื่อดังนี้

+----------------------+-----------------------------------------------+
| รายชื่อ                | ตำแหน่ง                                        |
+======================+===============================================+
| 1.  นายองอาจ         | กรรมการผู้จัดการ                                 |
|     ดำรงสกุลวงษ์       |                                               |
+----------------------+-----------------------------------------------+
| 2.  นางสาวชุติมา       | รองกรรมการผู้จัดการ สายปฏิบัติการ                   |
|     บุษยโภคะ          |                                               |
+----------------------+-----------------------------------------------+
| 3.  นางวัลลภา         | รองกรรมการผู้จัดการ สายบริหาร                     |
|     ทวนนวรัตน์         |                                               |
+----------------------+-----------------------------------------------+
| 4.  นายปัญญา          | ผู้จัดการทั่วไป ฝ่ายบัญชีและการเงิน                    |
|     ทัฬหะกาญจนากุล     |                                               |
+----------------------+-----------------------------------------------+
| 5.  นายอซึชิโร มารูยาม่า | ผู้จัดการทั่วไป ฝ่ายการตลาด                         |
+----------------------+-----------------------------------------------+
| 6.  นายวัลลภ ชุมแสง    | ผู้จัดการทั่วไป ฝ่ายประกันคุณภาพ                      |
+----------------------+-----------------------------------------------+
| 7.  นายเอกรินทร์ จันแดง | ผู้จัดการทั่วไป ฝ่ายปฏิบัติการ                         |
+----------------------+-----------------------------------------------+

การสรรหากรรมการและผู้บริหาร

ที่ประชุมผู้ถือหุ้นจะเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งแยกคะแนนเสียงที่ตนมีอยู่ให้แก่บุคคลใดมากน้อยเพียงใดไม่ได้

3.  บุคคลซึ่งได้รับคะแนนเสียงสุงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้น
    ให้ผู้เป็นประธานในที่ประชุมที่เลือกตั้งกรรมการคราวนั้นเป็นผู้มีสิทธิออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่งก่อน
ถ้าจำนวนกรรมการที่ออกแบ่งให้ตรงเป็น 3 ส่วนไม่ได้
ให้กรรมการออกตามจำนวนใกล้เคียงที่สุดกับส่วน 1 ใน 3

กรรมการที่จะออกจากตำแหน่งในปีแรกและปีที่สองภายหลังจดทะเบียนบริษัทฯ นั้นให้จับสลากออก
ส่วนในปีหลังๆ ต่อไป ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง

กรรมการซึ่งพ้นจากตำแหน่งอาจได้รับเลือกเข้ารับตำแหน่งอีกก็ได้

  นอกจากการพ้นจากตำแหน่งตามวาระแล้ว กรรมการจะพ้นตำแหน่งเมื่อ

-   ตาย

-   ลาออก

-   ขาดคุณสมบัติ หรือมีลักษณะต้องห้ามตามาตรา 68 แห่งพระราชบัญญัติบริษัทมหาชนจำกัด พ.ศ.
    2535

-   ที่ประชุมผู้ถือหุ้นลงมติให้พ้นจากตำแหน่ง

-   ศาลมีคำสั่งให้ออก

การกำกับดูแลกิจการ

คณะกรรมการบริษัทฯ
มีโยบายการปฏิบัติตามข้อพึงปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices) ตามแนวทางของตลาดหลักทรัพย์แห่งประเทศไทย เพื่อเพิ่มความโปร่งใส
เพิ่มขีดความสามารถในการแข่งขัน และความเชื่อมั่นของผู้ถือหุ้น ฃ และผู้เกี่ยวข้องทุกฝ่าย ทั้งนี้
บริษัทฯ จึงได้ให้ความสำคัญในการกำกับดูแลกิจการที่ดีเป็นอย่างยิ่ง ดังนี้

1. นโยบายการกำกับดูแลกิจการ

บริษัทฯ กำหนดนโยบายการกำกับดูแลกิจการ
โดยเล็งเห็นถึงความสำคัญและความจำเป็นต่อการดำเนินธุรกิจให้มีการเจริญเติบโตอย่างยั่งยืน
ด้วยการประกอบธุรกิจด้วยความซื่อสัตย์สุจริต มีระบบจัดการอย่างมืออาชีพ และมีความโปร่งใส
โดยคำนึงสิทธิความเท่าเทียมกันของผู้ถือหุ้นและผู้มีส่วนได้เสีย การกำหนดโครงสร้าง
บทบาทหน้าที่ความรับผิดชอบของกรรมการแต่ละคณะ รวมถึงกรรมการผู้จัดการอย่างชัดเจน
การดำเนินธุรกิจด้วยความโปร่งใส
และเน้นให้มีการเปิดเผยข้อมูลอย่างชัดเจนต่อนักลงทุนในเวลาที่เหมาะสม
การจัดให้มีระบบการควบคุมและบริหารความเสี่ยง โดยดำเนินธุรกิจด้วยความระมัดระวัง
และมีการประเมินความเสี่ยง
พร้อมวางกลยุทธ์แก้ไขและติดตามการบริหารความเสี่ยงอย่างสม่ำเสมอและเหมาะสม
ตลอดจนการดูแลสนับสนุนผู้บริหารและพนักงานปฏิบัติงานอย่างมีจริยธรรมในการประกอบธุรกิจอย่างถูกต้องและชอบธรรม

2. ผู้ถือหุ้น : สิทธิและความเท่าเทียมกัน

สิทธิในการได้รับข้อมูลของบริษัทฯ

บริษัทฯ ตระหนักถึงสิทธิของผู้ถือหุ้นในการได้รับข้อมูลของบริษัทฯ ที่ถูกต้อง ครบถ้วน เพียงพอ
ทันเวลา และเท่าเทียมกัน บริษัทฯ
จึงจะถือปฏิบัติให้มีการจัดส่งหนังสือนัดประชุมพร้อมทั้งข้อมูลประกอบการประชุมวาระต่างๆ
ให้ผู้ถือหุ้นได้ทราบล่วงหน้าก่อนวันประชุมไม่น้อยกว่า 7 วัน
โดยมีแนวทางว่าในแต่ละวาระจะต้องมีความเห็นของคณะกรรมการประกอบ
เพื่อประกอบการตัดสินใจในการประชุมผู้ถือหุ้น และมีการบันทึกการประชุมอย่างถูกต้องครบถ้วน
เพื่อให้ผู้ถือหุ้นสามารถตรวจสอบได้

สิทธิในการออกเสียง

โดยประธานในที่ประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
ด้วยการสอบถามและแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
เพื่อให้ผู้ถือหุ้นสามารถตรวจสอบได้ สำหรับผู้ถือหุ้นที่ไม่สะดวกเข้าร่วมประชุมด้วยตนเองบริษัทฯ
จะเสนอให้มอบอำนาจให้กรรมการตรวจสอบเข้าร่วมประชุมและลงคะแนนเสียงแทน

สิทธิที่จะได้รับการดูแลอย่างเป็นธรรม

ผู้ถือหุ้นจะได้รับการดูแลอย่างเท่าเทียมกันตามสิทธิที่ผู้ถือหุ้นพึงได้รับ

3. สิทธิของผู้มีส่วนได้เสีย

บริษัทฯ จะให้ความสำคัญต่อสิทธิของผู้มีส่วนได้เสียประโยชน์ทุกกลุ่ม
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัทฯ และบริษัทย่อย
หรือผู้มีส่วนได้เสียภายนอก ได้แก่ คู่แข่ง เจ้าหนี้ ดังนี้

- พนักงาน : ปฏิบัติกับอย่างเท่าเทียมกัน และให้ผลตอบแทนที่เป็นธรรมและเหมาะสม

- คู่ค้าและเจ้าหนี้ : ปฏิบัติต่ออย่างเป็นธรรม และเป็นไปตามเงื่อนไขทางการค้า
ตามสัญญาที่ตกลงร่วมกัน

- ลูกค้า : เอาใส่และรับผิดชอบต่อลูกค้า
โดยผลิตสินค้าที่มีคุณภาพและมาตรฐานและสามารถตอบสนองความต้องการลูกค้าได้เป็นอย่างดี
โดยเน้นให้ความสำคัญถึงคุณภาพสินค้า การบริการ ในราคาที่เหมาะสม

- คู่แข่ง : ปฏิบัติตามกรอบกติกาการแข่งขันที่เหมาะสม
เพื่อบรรทัดฐานของข้อพึงปฏิบัติในการแข่งขัน

- สังคม : มีรับผิดชอบและดูแลสังคม โดยการดำเนินธุรกิจอย่างมีจรรยาบรรณ
โดยมิให้มีผลกระทบต่อสิ่งแวดล้อมในชุมชน
รวมทั้งให้การสนับสนุนกิจกรรมในชุมชนเพื่อเกื้อกูลสังคมในวาระและโอกาสที่เหมาะสม

4. การประชุมผู้ถือหุ้น

ในการจัดการประชุมผู้ถือหุ้น บริษัทฯ
มีนโยบายในการจัดเตรียมสถานที่และเวลาในการประชุมที่เหมาะสมและสะดวกต่อผู้ถือหุ้น
รวมทั้งจัดให้มีการประชุมผู้ถือหุ้นอย่างเหมาะสมด้วยเวลาที่เพียงพอ
เพื่อเปิดโอกาสให้ผู้ถือหุ้นมีสิทธิอย่างเท่าเทียมในการสอบถามเพื่อตรวจสอบบริษัทฯ
และการแสดงความคิดเห็นและข้อเสนอแนะต่างๆ โดยจะจัดให้กรรมการ
รวมทั้งประธานกรรมการตรวจสอบ ประธานกรรมการบริหาร
เข้าร่วมประชุมเพื่อตอบข้อซักถามต่างๆ ที่เกี่ยวข้องให้ครบถ้วน

5. ภาวะผู้นำและวิสัยทัศน์

คณะกรรมการของบริษัทฯ ต้องมีความรู้ ความสามารถ และประสบการณ์ในด้านต่าง ๆ รวมทั้งมีบทบาทหน้าที่ที่มีภาวะผู้นำและวิสัยทัศน์ เพื่อให้เป็นไปตามมาตรฐานการกำกับดูแลกิจการที่ดี โดยการมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมายแผนธุรกิจ และงบประมาณของบริษัทฯ ตลอดจนการกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น และต้องจัดให้มีระบบการควบคุมภายใน การตรวจสอบภายในและมาตรการบริหารความเสี่ยงอย่างมีประสิทธิภาพและประสิทธิผล และจัดให้มีการติดตามการดำเนินการดังกล่าวอย่างสม่ำเสมอด้วย รวมทั้ง ควรจัดให้มีการกำกับดูแลให้ฝ่ายจัดการบริหารงานตามนโยบายที่กำหนดไว้ ไม่รวมถึงรายการที่มีความขัดแย้งหรือมีส่วนได้เสีย และรายการที่ต้องขอความเห็นจากผู้ถือหุ้น ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย

6. ความขัดแย้งทางผลประโยชน์

บริษัทฯ ให้ความสำคัญเกี่ยวกับรายการที่อาจมีความขัดแย้งทางผลประโยชน์
หรือรายการที่เกี่ยวโยงกัน โดยได้กำหนดนโยบายและระเบียบปฏิบัติ
ขั้นตอนการพิจารณาอนุมัติไว้อย่างชัดเจนและสอดคล้องกับกฎหมาย
ตลอดจนข้อบังคับของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย และเป็นไปตามหลักการกำกับกิจการที่ดี หากบริษัทฯ
มีรายการที่อาจมีความขัดแย้งทางผลประโยชน์บริษัทฯ
จะนำเสนอต่อคณะกรรมการตรวจสอบเพื่อพิจารณาให้ความเห็นรายการดังกล่าว
และนำเสนอต่อคณะกรรมการเพื่อพิจารณาต่อไป
โดยคณะกรรมการจะพิจารณาความเหมาะสมอย่างรอบคอบ โดยคำนึงถึงผลประโยชน์ของบริษัทฯ
เป็นหลัก
โดยกำหนดให้ผู้มีส่วนเกี่ยวข้องกับรายการที่พิจารณาต้องไม่เข้าร่วมพิจารณารายการดังกล่าว

7. จริยธรรมธุรกิจ

บริษัทฯ ได้กำหนดข้อพึงปฏิบัติเกี่ยวกับจรรยาบรรณของคณะกรรมการ ผู้บริหารและพนักงาน เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์สุจริต และเที่ยงธรรม ทั้งการปฏิบัติต่อบริษัทฯ ผู้มีส่วนได้เสียทุกกลุ่ม สาธารณชน และสังคม โดยบริษัทฯ พึงดำเนินธุรกิจบนพื้นฐานของความรับผิดชอบ ความโปร่งใส ความซื่อสัตย์ และความสามารถในการแข่งขัน โดยปฏิบัติต่อบุคคลทุกกลุ่มด้วยความเป็นธรรม โดยบริษัทฯ จะพึงปฏิบัติด้วยความสมดุลของประโยชน์ให้แก่บุคคลทุกกลุ่ม ได้แก่ ผู้ถือหุ้น ลูกค้า คู่ค้าและเจ้าหนี้ คู่แข่งขัน พนักงาน ประเทศ ชุมชนและสังคม ด้วยความเสมอภาค

8. การถ่วงดุลของกรรมการที่ไม่เป็นผู้บริหาร

โครงสร้างคณะกรรมการของบริษัทฯ ประกอบด้วยบุคคลผู้ทรงคุณวุฒิ จำนวน 9 ท่าน
โดยประกอบด้วย

-   กรรมการที่เป็นตัวแทนจากผู้ถือหุ้นและเป็นผู้บริหาร 3 ท่าน คิดเป็นสัดส่วนร้อยละ 30
    ของกรรมการทั้งคณะ

-   กรรมการที่เป็นตัวแทนจากผู้ถือหุ้น 2 ท่าน คิดเป็นสัดส่วนร้อยละ 22.22 ของกรรมการทั้งคณะ

-   กรรมการที่เป็นอิสระ 1 ท่าน และกรรมการตรวจสอบที่เป็นอิสระ 3 ท่าน
    รวมกรรมการอิสระทั้งสิ้น 4 ท่าน คิดเป็นสัดส่วนร้อยละ 44.44 ของกรรมการทั้งคณะ
    ซึ่งมีคุณสมบัติครบถ้วนตามที่กำหนดในประกาศของตลาดหลักทรัพย์ว่าด้วยคุณสมบัติและขอบเขตการดำเนินงานของคณะกรรมการตรวจสอบ
    โดยจะปฏิบัติหน้าที่ตรวจสอบและถ่วงดุลการบริหารกิจการในด้านต่างๆ ของบริษัทฯ
    เพื่อให้เกิดความเป็นธรรมและเป็นประโยชน์สูงสุดต่อผู้ถือหุ้นทุกคน

9. การรวมหรือแยกตำแหน่ง

บริษัทฯ มีการแบ่งแยกหน้าที่ของคณะกรรมการบริษัทฯ คณะกรรมการบริหาร
กรรมการผู้จัดการอย่างชัดเจนตามขอบเขตอำนาจหน้าที่ที่ได้รับมอบหมาย โดยขอบเขต อำนาจ
หน้าที่และความรับผิดชอบของคณะกรรมการบริหารและกรรมการผู้จัดการจะอยู่ภายใต้การกำกับดูแลของคณะกรรมการบริษัทฯ
ทั้งนี้ ประธานกรรมการไม่เป็นบุคคลเดียวกันกับกรรมการผู้จัดการ และเป็นกรรมการอิสระ
เพื่อเป็นการแบ่งแยกหน้าที่ในการกำหนดนโยบายกำกับดูแลและการบริหารงานประจำ รวมทั้งบริษัทฯ
ได้แต่งตั้งคณะกรรมการตรวจสอบที่เป็นอิสระ 3
ท่านเพื่อทำหน้าที่ถ่วงดุลและการสอบทานการบริหารงานของบริษัทฯ

10. ค่าตอบแทนกรรมการและผู้บริหาร

  ค่าตอบแทนกรรมการ : บริษัทฯ ได้กำหนดนโยบายค่าตอบแทนกรรมการ ไว้อย่างชัดเจน
  และโปร่งใสโดยค่าตอบแทนอยู่ในระดับที่เหมาะสมและสอดคล้องกับอุตสาหกรรม

  ค่าตอบแทนผู้บริหาร : บริษัทฯ
  จัดค่าตอบแทนให้แก่ผุ้บริหารให้เป็นไปตามหลักการและนโยบายที่คณะกรรมการบริษัทฯ กำหนด
  ซึ่งเชื่อมโยงกับผลการดำเนินงานของบริษัทฯ และผลงานของผู้บริหารแต่ละท่าน โดยบริษัทฯ
  ไม่มีคณะกรรมการกำหนดค่าตอบแทน
  แต่มีกระบวนการพิจารณาค่าตอบแทนที่เหมาะสมโดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
  รวมทั้งใช้ผลประกอบการของบริษัทฯ มาประกอบการพิจารณา

อนึ่ง การจ่ายค่าตอบแทนกรรมการและผู้บริหารจะคำนึงถึงหลักความยุติธรรม
และเป็นค่าตอบแทนที่เพียงพอและเหมาะสมที่จะสามารถรักษาผู้บริหารที่มีคุณสมบัติตามที่บริษัทฯ
ต้องการ
รวมทั้งสร้างแรงจูงใจให้มีการปฏิบัติงานที่มีคุณภาพและมาตรฐานที่ดีเหมาะสมกับหน้าที่และความรับผิดชอบที่ได้รับมอบหมาย

11. การประชุมคณะกรรมการบริษัทฯ

บริษัทฯ มีนโยบายให้มีการจัดประชุมคณะกรรมการโดยปกติเป็นประจำทุก 3 เดือน อย่างไรก็ตาม อาจมีการประชุมพิเศษเพิ่มเติมตามความจำเป็น โดยจะกำหนดวาระชัดเจนล่วงหน้า และมีวาระรับทราบผลการดำเนินงานเป็นประจำ และจัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมก่อนการประชุมล่วงหน้า 7 วัน เพื่อให้คณะกรรมการได้มีเวลาศึกษาข้อมูลอย่างเพียงพอในการเข้าร่วมประชุมทุกครั้ง

12. คณะอนุกรรมการ

บริษัทฯ ได้จัดตั้งคณะอนุกรรมการ คือ คณะกรรมการตรวจสอบ เพื่อช่วยในการกำกับดูแลกิจการของบริษัทฯ นอกเหนือจากการบริหารจัดการภายใต้คณะกรรมการและคณะกรรมการบริหาร โดย รายชื่อ และอำนาจหน้าที่ของคณะกรรมการตรวจสอบเป็นไปตามรายละเอียดในข้อ 9.1 เรื่องโครงสร้างการจัดการ โดยคณะกรรมการตรวจสอบจะมีการประชุมโดยปกติเป็นประจำทุก 3 เดือนต่อครั้ง และจะจัดให้มีการประชุมเป็นพิเศษในกรณีที่มีวาระเร่งด่วน

13. ระบบการควบคุมและการตรวจสอบภายใน

บริษัทฯ ให้ความสำคัญในการจัดให้มีระบบการควบคุมภายในทั้งในระดับบริหาร
และระดับปฏิบัติงานเพื่อให้มีประสิทธิภาพ ทั้งนี้ ได้กำหนดภาระหน้าที่
อำนาจการดำเนินการของผู้ปฏิบัติงาน คณะกรรมการ คณะผู้บริหาร
ไว้เป็นลายลักษณ์อักษรอย่างชัดเจน
ในเรื่องการแบ่งแยกหน้าที่ผู้ปฏิบัติงานผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทฯ ได้ว่าจ้างผู้เชี่ยวชาญในการตรวจสอบระบบการควบคุมภายใน คือ สำนักงาน ชุติกาญจน์การบัญชี เพื่อทำหน้าที่ตรวจสอบและจัดทำระบบตรวจสอบการควบคุมภายในสำหรับการปฏิบัติงาน และกิจกรรมทางการเงินที่สำคัญ เพื่อให้มั่นใจว่าการปฏิบัติงานหลัก และกิจกรรมทางการเงินที่สำคัญของบริษัทฯ ได้ดำเนินการตามระเบียบและวิธีปฏิบัติตามที่กำหนดและมีประสิทธิภาพ รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ และเพื่อให้หน่วยงานตรวจสอบภายใน มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่ คณะกรรมการจึงกำหนดให้หน่วยตรวจสอบภายในโดยสำนักงาน ชุติกาญจน์การบัญชี รายงานผลการตรวจสอบโดยตรงต่อคณะกรรมการตรวจสอบ และได้รับการประเมินผลงานจากคณะกรรมการตรวจสอบด้วย 

14. รายงานของคณะกรรมการ

คณะกรรมการบริษัทฯ เป็นผู้รับผิดชอบต่อการดำเนินธุรกิจที่สำคัญและการกำกับดูแลกิจการ
งบการเงินรวมของบริษัทฯ และสารสนเทศทางการเงินที่ปรากฏต่อสาธารณะชน
ในแบบแสดงรายการข้อมูลประจำปี และรายงานประจำปีของบริษัทฯ ทั้งนี้
การจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน นอกจากนี้
ต้องมีการเปิดเผยข้อมูลทั่วไปที่สำคัญ เช่น โครงสร้างการถือหุ้น ปัจจัยความเสี่ยง
รายการที่เกี่ยวโยงต่าง ๆ ต่อผู้ถือหุ้นและผู้ลงทุนทั่วไปอย่างถูกต้อง
เป็นไปตามที่กฎหมายและข้อบังคับที่เกี่ยวข้องกำหนด

คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อน
เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ นอกจากนี้
คณะกรรมการบริษัทฯ ได้จัดตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
เพื่อทำหน้าที่สอบทานให้บริษัทฯ มีรายงานทางการเงินอย่างถูกต้องและเพียงพอ
มีระบบการควบคุมภายใน และการตรวจสอบอย่างเหมาะสมและมีประสิทธิภาพ

15. ความสัมพันธ์กับผู้ลงทุน

คณะกรรมการจะให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส ทั่วถึง
และทันเวลาทั้งรายงานการเงิน ผลการดำเนินงาน และข้อมูลอื่นที่เกี่ยวข้อง
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ ตามหลักการกำกับดูแลกิจการที่ดี
โดยเผยแพร่ข้อมูลข่าวสารต่าง ๆ ดังกล่าว โดยตระหนักดีว่าการเปิดเผยข้อมูลของบริษัทฯ
ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัทฯ
โดยจะมีการเปิดเผยข้อมูลผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย

การดูแลเรื่องการใช้ข้อมูลภายใน

บริษัทฯ ตระหนักถึงความสำคัญในเรื่องการใช้ข้อมูลภายใน ดังนั้น บริษัทฯ
จึงได้กำหนดมาตรการการห้ามใช้ข้อมูลภายใน ตามมติที่ประชุมคณะกรรมการบริษัทฯ ครั้งที่ 1/2548
เมื่อวันที่ 5 กันยายน 2548

บุคลากร

จำนวนพนักงาน (ไม่รวมผู้บริหาร) ณ 31 ธันวาคม 2548 จำนวนพนักงาน (ไม่รวมผู้บริหาร)

  ---------------------------------------- ------------------------------
  สายงานหลัก                                จำนวนพนักงาน (คน)

  ฝ่ายปฏิบัติการ                               646

  ฝ่ายประกันคุณภาพ                            34

  ฝ่ายการตลาด                               6

  ฝ่ายซ่อมบำรุง                               22

  ฝ่ายบัญชีและการเงิน                          8

  ส่วนวิศวกรรมผลิต                            7

  ส่วนซัพพลายเชน                             31

  ส่วนทรัพยากรบุคคล                           14

  ส่วนเทคโนโลยีและสารสนเทศ                   3

  รวม                                      771
  ---------------------------------------- ------------------------------

ข้อพิพาทด้านแรงงานที่สำคัญในระยะ 3 ปีที่ผ่านมา

บริษัทฯ ไม่มีข้อพิพาทด้านแรงงานที่สำคัญในระยะ 3 ปีที่ผ่านมา